”Bedste forhold mellem pris og kvalitet” er et af tre tildelingskriterier, som ordregiveren kan vælge. De øvrige er ”Pris” og ”Omkostninger”.
Hvis dette tildelingskriterie er valgt, så har ordregiver mulighed for at inddrage andre kriterier i udvælgelsen af den vindende leverandør, så det ikke kun er prisen, der er det afgørende.
De valgte delkriterier/underkriterier skal være relevante for opgaven. Delkriterierne/underkriterierne kan fx. gå på kvalitet, driftsomkostninger, miljøegenskaber, kundeservice og teknisk bistand.